പഠനത്തിനു ശേഷം ജോലി എന്നത് എത്ര മിടുക്കനായാലും ബുദ്ധിമുട്ടുള്ള കാലമായിരുന്നു അത്. പ്രത്യേകിച്ച തലതൊട്ടപ്പന്മാർ ഇല്ലാത്തവർക്ക്. ഗോപിനാഥന്റെ സുഹൃത്തായ വി.ജെ. വർക്കി എന്ന മുതിർന്ന അഭിഭാഷകന്റെ അടുത്ത് ബാലകൃഷണൻ തന്റെ ഔദ്യോഗിക ജീവിതം അരംഭിച്ചു. ഒരു സഹായിയായി. എന്നാൽ സ്ഥിര വരുമാനം എന്നത് ഒരു പ്രചോദനമായിരുന്നു അദ്ദേഹത്തിന്. കാരണം ജീവിതത്തിന്റെ ആദ്യ നാളുകളിൽ വ്യവഹാരങ്ങൾ ഒരു പുതിയ അഭിഭാഷകനെ തേടി വരിക എന്നത് സാധാരണമായിരുന്നില്ല. അദ്ദേഹത്തെ സംബന്ധിച്ചിടത്തോളം സ്ഥിരവരുമാനം ആവശ്യവുമായിരുന്നു. അങ്ങനെ അദ്ദേഹം ‘മുൻസിഫ്’ തസ്തികയിലേയ്ക്ക് അപേക്ഷ സമർപ്പിച്ചു. കേരള നീതിന്യായ വകുപ്പിന്റെ കീഴിൽ മുൻസിഫായി അദ്ദേഹം 1973 ൽ ജോലിയിൽ പ്രവേശിച്ചു. കർമ്മരംഗത്തെ സുസ്തിരതയും നിശ്ചയദാർഢ്യവും മൂലം അദ്ദേഹം 1982 ല് അസിസ്റ്റൻറ് സെഷൻ ജഡ്ജായും, പിന്നീട് മജിസ്റ്റ്റേറ്റായും നിയമിക്കപ്പെട്ടു. അതിനുശേഷം കുറച്ചുകാലം കേരള ഹൈക്കോടതിയിൽ ഡെപ്യൂടി രജിസ്റ്റ്റാറായി ജോലീ നൊക്കി. ഇക്കാലത്ത് അദ്ദേഹം ജോലി രാജിവച്ച് അഭിഭാഷക വൃത്തി സ്വീകരിച്ചു. അദ്ദേഹത്തിന്റെ സുഹൃത്തായിരുന്ന ശാന്തലിംഗത്തിന്റെ കൂടെയായിരുന്നു ഇത്. എന്നാൽ 1985 സെപ്റ്റംബറിൽ അദ്ദേഹം ഹൈക്കോടതിയിലെ അഡീഷണൽ ജഡ്ജായി നിയമിതനാകുകയായിരുന്നു. പിന്നീട് 10 മാസങ്ങൾക്കു ശേഷം സ്ഥിരം ജഡ്ജിയുമായി നിയമിതനായി. 

ഇന്നദ്ദേഹം ഉത്തർ പ്രദേശിലെ സ്പീക്കർ ബഹുജൻ സമാജ് വാദി പാർട്ടിയിലെ പിളർപ്പിനെ അംഗീകരിച്ചതിനെയും വിഘടിച്ച വിഭാഗം സമാജ്വാദി കക്ഷിയിൽ ചെർന്നതിന്റെയും നിയമ സാധുത പഠിക്കുന്നതിനായി നിയോഗിക്കപ്പെട്ട അഞ്ചംഗ ഭരണഘടനാ ബെഞ്ചിലെ അംഗമാണ്.


കുടുംബം
ആദ്യകാലം
ഉദ്യോഗരംഗം
വിദ്യാഭ്യാസം